Karališkasis prokuroras

Karališkasis prokuroras (, ) – Lietuvos Didžiosios kunigaikštystės ir Abiejų Tautų Respublikos centrinės valdžios pareigūnas, nepriklausęs pagal pareigas Senatui.

Pareigybės istorija 
Aukščiausiojo valstybės prokuroro pareigybė įsteigta 1557 m. Buvo du karališkieji prokurorai – Karūnos ir Lietuvos, kurie pareigas eidavo iki gyvos galvos.

Buvo atsakingas karaliui, jo vardu tyrė prasižengimus prieš valstybę bei nusikalstamus valdovo įžeidimus. Turėjo patariamąjį balsą Asesorių teisme ir sprendžiamąjį balsą Karališkajame teisme.

Nuo 1764 m. kontroliavo iždo komisijos veiklą. Po 1775 m. atsirado ir prokurorų pavaduotojai, turėję tokias pat teises ir pareigas.

Kiti straipsniai 
 Abiejų Tautų Respublikos Senato pareigūnai
 Centrinės valdžios pareigūnai
 Abiejų Tautų Respublikos žemietijų pareigūnai

Abiejų Tautų Respublikos pareigūnai
Proceso teisės istorija
Teisinės pareigybės ir profesijos